"La torta"
เป็นร้านเค้กและอาหารอิตาเลี่ยนนิดหน่อย

วิธีการเดินทาง : ขับมาจากกรุงเทพ เลี้ยวเข้าทางเลี่ยงตลาดหนองมนแล้วตรงมายาวๆจนเจอไฟแดง เมื่อเจอไฟแดงแล้วกลับรถ ขับตรงไปจะเจอร้านอยู่ทางซ้ายมือก่อนถึงสี่แยกไฟแดง จอดรถที่ข้างทางหน้าร้านเลยค่ะ 

ร้านอาหารตกแต่งน่ารักๆแนวๆปาลิโอ้ มีน้องแกะน่ารักๆคอยต้อนรับอยู่ในคอกหน้าร้านเลย ที่นั่งมีทั้งด้านในและนอกร้าน ถ้าไปกลางวันแนะนำว่านั่งข้างในดีกว่าค่ะ ข้างนอกแดดร้อน ถ้าจะให้ดีไปช่วงเย็นๆจะดีมาก ได้เล่นกับน้องแกะได้ตามอัธยาศัย มีป้อนอาหารแกะได้ด้วยค่ะ ป้อนกับมือเราเลย >.<

พูดถึงอาหาร
สเต็กหมู : เป็นเนื้อหมูติดมัน ชิ้นไม่หนาไม่บาง รสชาติก็โอเคไม่ขี้เหร่

ซีซาร์สลัด : ซีซาร์สลัด จ๊ะจ๋าว่าร้านนี้หนักเค็มไปค่ะ ไม่มีสชาติเปรี้ยวเลย ยิ่งเจอเบคอนเข้าไปก็ยิ่งเปรี้ยว และซีซาร์สลัดร้านนี้แตกต่างกับร้านอื่นมากตรงที่ใส่หอมใหญ่และมะเขือเทศด้วยที่สำคัญอีกอย่างคือไม่มีขนมปังกรอบ!! จานนี้ไม่ผ่านอย่างแรงเลยค่ะ

ขนมปังกระเทียม : จานนี้ค่อยโอเคหน่อย ขนมปังกรอบๆรสชาติอร่อยใช้ได้เลย แต่อย่าปล่อยไว้นานนะคะ เดี๋ยวจะเย็นชืดแล้วจะไม่อร่อย

ฮันนี่โทส : ตกแต่งมาได้สวยดีค่ะดูแล้วตั้งใจทำดีแต่ขนมปังยังไม่กรอบเลย ขนมปังเหนียวทั้งก้อนเลยค่ะทานแล้วเหนื่อยมากๆ ไอติมกับช็อคโกแลตและวิปครีมก็โอเคเหมือนๆกันกับร้านอื่นๆทั่วๆไป แต่ถ้าปรับปรุงตรงขนมปังอีกนิดนึงจะเลิศมาก ^^

ราคาอาหารไม่แพงเลยค่ะ ทานไปตั้งเยอะ 371บาทเอง 

ส่วนใหญ่ไปก็เน้นถ่ายรูปเนอะ จุดขายของร้านนี้คงจะอยู่ที่บรรยากาศและสถานที่มากกว่ารสชาติอาหาร ข้อเสียอีกอย่างคือไม่มีที่จอดรถต้องจอดข้างทางหน้าร้านเอา